אמריק פרסבורגר

אימרה פרסבורגר או אמריק פרסבורגר (בהונגרית: Pressburger Imre; מישקולץ, 5 בדצמבר 1902 – סאקססטד, סאפוק, אנגליה, 5 בפברואר 1988) היה תסריטאי זוכה פרס אוסקר, במאי קולנוע ומפיק ממוצא יהודי-הונגרי בבריטניה שעשה את עבודותיו המשמעותיות ביותר עם הבמאי השותף שלו מייקל פאוול, איתו הקים חברת הפקות משותפת בשנת 1943. אימרה פרסבורגר נולד במשפחה יהודית בשנת 1902 במישקולץ. אביו היה קלמן פרסבורגר, סוכן נדל"ן, ואמו הייתה קתרינה וויכס. לאביו כבר נולדה בת מנישואיו הראשונים ואימרה נולד כבן יחיד מהנישואים השניים. את לימודיו החל במכללת טימישוארה, שם הצטיין בעיקר במתמטיקה, ספרות ומוזיקה. בהמשך למד מתמטיקה והנדסה באוניברסיטאות פראג ושטוטגרט, רק מות אביו אילץ אותו לעזוב את האוניברסיטה. הוא החל לבנות את הקריירה שלו כעיתונאי. החל לכתוב תסריטים בשנות העשרים של המאה העשרים. בשנת 1926 החל לעבוד באולפן UFA בברלין כמחזאי וכתסריטאי. בשל כוחם הגובר של הנאצים החליט לנסוע לפריז, שם המשיך בעבודתו כתסריטאי. הוא דרך לראשונה על אדמת אנגליה בשנת 1935, שם החליט להתיישב בשל הרדיפות אחר היהודים בגרמניה וגם בהונגריה ובשנת 1938 שינה את שמו מאימרה לאמריק. באנגליה הוא מצא קהילה קולנועית הונגרית קטנה שגם נסעה לאנגליה כדי לברוח מהרדיפות של היהודים. ביניהם היה אלכסנדר קורדה, הבעלים של "סרטי לונדון" שהעסיק את פרסבורגר כתסריטאי. הוא פגש גם את מייקל פאוול באנגליה, איתו עבד על הסרט "The Spy in Black" ב -1939. הציוות ביניהם יצר את המיטב מהסרטים הבריטיים באותה תקופה. בשנת 1943 ייסדו חברת הפקות משותפת, Archers Film. פרסבורגר קיבל אזרחות בריטית בשנת 1946. ב-1965 השתתף בכתיבת התסריט לסרט המלחמה "מבצע חץ מקשת". ב- 24 ביוני 1938 נשא לאישה את אַגִיט דונאת, בתו של הסוחר אנטאל דונאת, אך הם התגרשו ב -1941. מאוחר יותר הוא התחתן בשנית. אשתו החדשה הייתה וונדי אורמה. חתונתם נערכה ב- 29 במרץ 1947. היא ילדה לו בת, אנג'לה פרסבורגר, אך גם נישואים אלה הסתיימו בגירושין: נישואיהם פורקו ברינו, נבאדה בשנת 1953 ובאנגליה בשנת 1971. פרסבורגר נפטר בשנת 1988 בביתו באנגליה מדלקת ריאות. נכדיו מבתו אנג'לה, הפכו ליוצרים ידועים: אנדרו מקדונלד הפך למפיק סרטים כמו טריינספוטינג (1996) וקווין מקדונלד הפך ליוצר סרטים תיעודיים זוכי פרס אוסקר. קווין כתב את הביוגרפיה של סבו וגם צילם את חייו במסגרת סרט תיעודי בשנת 1995 בשם: The Making of an Englishman . ב- 21 בספטמבר 2007 הוצב לוח זיכרון על בית הולדתו בעיר מישקולץ בהונגריה. 1943 - "קו רוחב 49", (49th Parallel) פרס אוסקר לסיפור המקורי הטוב ביותר. 1949 - מועמדויות האוסקר של "הנעליים האדומות" (The Red Shoes) במספר קטגוריות. 1951 - פרס מיוחד עבור "סיפורי הופמן" (סרט מוזיקלי) בפסטיבל קאן, במשותף עם מייקל פאוול. הוא עשה את הסרטים האלה בעיקר בצרפת ובגרמניה. 1930: Die Große Sehnsucht, Abschied 1931: Ronny, Das Ekel, Dann schon lieber Lebertran, Emil und die Detektive, Der Kleine Seitensprung 1932: Une jeune fille et un million, …und es leuchtet die Pußta, Sehnsucht 202, Petit écart, Lumpenkavaliere, Held wider Willen, Eine von uns, La Belle aventure, Wer zahlt heute noch?, Das Schöne Abenteuer 1933: Une femme au volant, Incognito 1934: Mon cœur t'appelle, Milyon avcilari 1935: Monsieur Sans-Gêne, Abdul the Damned 1936: Sous les yeux d'occident 1936: Port-Arthur, Parisian Life, One Rainy Afternoon 1937: המחסום הגדול -The Great Barrier 1938: האתגר- The Challenge 1939: הקרב השקט-The Silent Battle יחד עם מייקל פאוול יצרו 20 סרטים שלא מופיעים כאן. אך בנוסף לאלו היו לו גם יצירות עצמאיות: 1940: מרגל ליום-Spy for a Day 1941: מעבורת אטלנטית-Atlantic Ferry 1942: טבעות על אצבעותיה, הפרת הבטחה-Rings on Her Fingers, Breach of Promise 1943: מנהיג הטייסת X-Squadron Leader X 1946: מבוקש בגין רצח-Wanted for Murder 1947: נרקיס שחור - Black Narcissus תוך שמירת החברות הקודמת שלו, הוא ביטא את רעיונותיו העצמאיים. 1953: פעמיים- Twice Upon a Time - Pressburger's one solo attempt at directing 1957: גברים נגד בריטניה-Men Against Britannia 1957: נס בסוהו-Miracle in Soho 1965: מבצע קשת-Operation Crossbow 1969: הם אספסוף מוזר - מבוסס על הרומן מאת ג'ון או'גרדי-They're a Weird Mob - Based on the novel by John O'Grady 1972: הילד שהצהיב-The Boy Who Turned Yellow לקסיקון סרטים חדש אימרה פרסבורגר, תסריטאי, במאי ומפיק סרטים אנגלי זוכה אוסקר, נולד בהונגריה, נפטר לפני 25 שנה - MTVA אירינה טרוקאן: הקשתים - מפעל החלומות הזעיר. קולנוע של פאוול ופרסבורגר - מדיה וקבצים בנושא אמריק פרסבורגר בוויקישיתוף אמריק פרסבורגר, במסד הנתונים הקולנועיים IMDb (באנגלית) אמריק פרסבורגר, באתר AllMovie (באנגלית) אמריק פרסבורגר, במסד הנתונים הקולנועיים KinoPoisk (ברוסית) אמריק פרסבורגר, באתר אנציקלופדיה בריטניקה (באנגלית) אמריק פרסבורגר, באתר "Find a Grave" (באנגלית)